Ir-Regolament tal-Kunsill (KE, KEFA, EURATOM) Nru 183/1999
tal-25 ta' Jannar 1999
li jemenda r-Regolament (KE, Euratom, KEFA) Nru 840/95 li jemenda r-Regolament (KEE, Euratom, KEFA) Nru 2290/77 li jistabbilixxi l-emolumenti tal-membri tal-Qorti ta' l-Awdituri
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi il-Komunità Ewropea, u b'mod partikolari l-Artikolu 188b(8) tiegħu,
Wara li kkunsidra it-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 45b(8) tiegħu,
Wara li kkunsidra it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 160b(8) tiegħu,
Billi huwa ghall-Kunsill li jistabbilixxi s-salarji, l-allowances u pensjonijiet tal-President u tal-membri ta' l-Qorti ta' l-Awdituri;
Billi r-Regolament (KE, Euratom, KEFA) Nru 840/95 [1] emenda d-disposizzjonijiet tar-Regolament (KEE, Euratom, KEFA) Nru 2290/77 [2] dwar is-salarji u l-allowances transitorji tat-terminazzjoni tas-servizz u pprovda fl-Artikolu 2 li l-pensjonijiet miksuba fid-data tad-dhul fis-seħħ tiegħu ma kienux qed jiġu mibdula bih;
Billi il-Qorti tal-Prim' Istanza, fis-Sentenza taghha tat-30 ta' Settembru 1998 fil-Kaz T-121/97, stabbiliet li l-Artikolu 2 tar-Regolament hawn fuq imsemmi kien illegali u, konsegwentement, ir-Regolament (KE, Euratom, KEFA) Nru 840/95 għandu jkun emendat sabiex jirrimedja dik is-sitwazzjoni illegali,
ADOTTA DAN IR-REGOLAMENT:
Artikolu 1
"Artikolu 2
Pensjonijiet miksuba qabel l-1 ta' Novembru 1993 ma għandhomx jiġu mibdula b'dan ir-Regolament."
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, il-25 ta' Jannar 1999.